พายุโซนร้อน "โพดุล" ส่งผลให้หลายพื้นที่ของจังหวัดอำนาจเจริญ เกิดน้ำท่วมบ้านเรือน พื้นที่เกษตรกรรม ได้รับความเสียหายบริเวณกว้าง
พายุโซนร้อน "โพดุล" ส่งผลให้หลายพื้นที่ของจังหวัดอำนาจเจริญ ทำให้เกิดน้ำท่วมบ้านเรือนพื้นที่เกษตรกรรม ได้รับความเสียหายบริเวณกว้าง              อิทธิพลของพายุ โซนร้อน "โพดุล” ส่งผลกระทบให้เกิดฝนตกในพื้นที่จังหวัดอำนาจเจริญตลอดทั้งคืนที่ผ่านมา โดยในช่วงเช้าวันนี้ 30 สิงหาคม 2562 ยังมีฝนตกอย่างต่อเนื่อง และมีลมแรง เกิดน้ำท่วมขังบริเวณพื้นที่การเกษตร บ้านเรือน คอกสัตว์ ต้นไม้ล้มพาดสายไฟฟ้าขวางถนน กระแสไฟฟ้าดับ ในเขตอำเภอเมือง และอำเภอหัวตะพาน ซึ่งได้รับความเสียหายมาก               นายกฤษฏิ์ พูนเกษม หัวหน้าสำนักงานป้องกันและบรรเทาสาธารณภัยจังหวัดอำนาจเจริญ      กล่าวว่า การช่วยเหลือชาวบ้านดอนหว่าน บ้านโนนตูม บ้านโสกท่าวังหิน อำเภอหัวตะพาน ซึ่งเป็นหมู่บ้านท่วมขังทุกๆปี เนื่องจากเป็นพื้นที่ลุ่มติดกับลำน้ำเซบาย มีระดับน้ำท่วมขังสูง ถนนเข้าหมู่บ้านรถเล็กสัญจรไปมาไม่ได้ ทาง นพค.๕๑ จึงได้นำรถ จีเอ็มชี(รถยกสูง) ขนย้ายชาวบ้าน และสิ่งของสำคัญ ไปที่ปลอดภัยแล้ว            ทั้งนี้ทุกภาคส่วนของจังหวัดอำนาจเจริญ เร่งให้การช่วยเหลือประชาชนที่ประสบอุทกภัยในครั้งนี้ โดยขอให้ประชาชนติดตามข้อมูลข่าวพยากรณ์อากาศ และข่าวสารจากทางราชการอย่างใกล้ชิด เครดิต  : สิทธิเดช นนทพรหม/ ทีมข่าว สวท.อำนาจเจริญ #สำนักข่าวกรมประชาสัมพันธ์ #NNT #ILOVETHAILAND